CELEX: E2006J0002
Language: lt
Date: 2007-06-26 00:00:00
Title: 2007 m. birželio 26 d. Teismo sprendimas, Byloje E-2/06 — ELPA priežiūros institucija prieš Norvegijos Karalystę (Vandens energijos gamybos įrenginių įsigijimas lengvatinėmis sąlygomis — EEE susitarimo taikymo sritis — Laisvas kapitalo judėjimas — Įsisteigimo teisė — Netiesioginė diskriminacija — Viešoji nuosavybė — Energijos tiekimo saugumas — Aplinkos apsauga — Proporcingumas)

13.12.2007   
            
            
               LT
            
            
               Europos Sąjungos oficialusis leidinys
            
            
               C 301/18
            
         
      TEISMO SPRENDIMAS
   
   2007 m. birželio 26 d.
   Byloje E-2/06
   ELPA priežiūros institucija prieš Norvegijos Karalystę
   
      (Vandens energijos gamybos įrenginių įsigijimas lengvatinėmis sąlygomis — EEE susitarimo taikymo sritis — Laisvas kapitalo judėjimas — Įsisteigimo teisė — Netiesioginė diskriminacija — Viešoji nuosavybė — Energijos tiekimo saugumas — Aplinkos apsauga — Proporcingumas)
   
   (2007/C 301/10)
   Byloje E-2/06, ELPA priežiūros institucija prieš Norvegijos Karalystę — Prašymas paskelbti, kad Norvegijos Karalystė pažeidė EEE susitarimo 31 ir 40 straipsnius palikdama galioti 1917 m. gruodžio 14 d. Įstatyme Nr. 16 dėl krioklių, kasyklų bei kito nekilnojamoji turto ir kt. (lov 14. desember 1917 nr. 16 om erverv av vannfall, bergverk og annen fast eiendom m.v.) nustatytas priemones, pagal kurias privačioms ir visoms kitų EEE susitarimo Susitariančiųjų šalių įmonėms tam tikrą laikotarpį suteikiama lengvata įsigyjant krioklius energijos gamybai ir pagal kurias šios įmonės įpareigojamos pasibaigus lengvatos galiojimo laikotarpiui Norvegijos valstybei perleisti visus įrenginius be kompensacijos, o Norvegijos viešosioms įmonėms lengvatos taikomos neribotą laikotarpį, Teismas, sudarytas iš Carl Baudenbacher (pirmininkas), Henrik Bull (teisėjas) ir Thorgeir Örlygsson (teisėjas pranešėjas), 2007 m. birželio 26 d. priėmė sprendimą, kurio rezoliucinė dalis yra tokia:
   
               1.
            
            
               
                  Paskelbiama, kad Norvegijos Karalystė pažeidė EEE susitarimo 31 ir 40 straipsnius palikdama galioti 1917 m. gruodžio 14 d. Įstatyme Nr. 16 dėl krioklių, kasyklų bei kito nekilnojamoji turto ir kt. nustatytas priemones, pagal kurias privačioms ir visoms kitų EEE susitarimo Susitarančiųjų šalių įmonėms tam tikrą laikotarpį suteikiama lengvata įsigyjant krioklius energijos gamybai ir pagal kurias šios įmonės įpareigojamos pasibaigus lengvatos galiojimo laikotarpiui Norvegijos valstybei perleisti visus įrenginius be kompensacijos, o Norvegijos viešosioms įmonėms lengvatos taikomos neribotą laikotarpį.
               
            
         
               2.
            
            
               
                  Norvegijos Karalystei nurodoma padengti bylinėjimosi išlaidas.